Dummerwiis simmer aber z'Oamaru acho und händ d'Elephant-Rocks, e Sehenswürdigkeit underwägs, noni gseh ghaa. Mir händ denn uf ere wiitere Touri-Charte usegfunde, dass mer die falsch Strass gnoh händ. Ufgrund vom schöne Wätter und no gnueg Ziit, hämer üs entschiede de Tourist-Drive det dure au no z'mache - also churzerhand uf eme andere Weg nomal i die Richtig womer hercho sind. 2h spöter simmer wieder z'Oamaru gsii, mit em iidruck vo dene Elephant Rocks riichter. Underwägs isch  üs denn au zmitzt uf de Strass e Schafherde entgägecho. Mit all dene Schaf da in Neuseeland hät üs das ja mal müesse passiere *g* Aber die Schaf sind sich Auto gwöhnt, schliessli isch de Puur wo sie vor sich hertriebe hät au imene Auto ghocked (huupend hinter de Herde zickzack gfahre… das isch mal e Art, e Schafherde vo einere Weid i die ander z'triibe *g*).